
A mozgásszervek öt éves követése szisztémás sclerosisban

Kulcsszavak: szisztémás sclerosis, kézfunkció, kézízületi károsodás
Bevezetés
Szisztémás sclerosis (scleroderma, SSc) esetén kiemelten fontos a mozgásszervi
manifesztációk vizsgálata. Jelen kutatásunkban elsődleges célunk volt meghatározni,
hogy milyen tényezőktől függ leginkább a kézérintettség sclerodermában, valamint, hogy
mi befolyásolja az aktivitást, a károsodást, illetve a kézfunkciót öt év alatt.
Módszerek
Kutatásunk során 160 SSc-s beteg (138 nő, átlagéletkoruk 55,8±13,1 év) és 62 egészséges
kontroll személy (49 nő, átlagéletkoruk 54,6±13,7 év) demográfiai és klinikai adatait
vetettük össze.
Az aktivitás mérésére a Disease Activity Score 28-t (DAS28) használtuk. A károsodás
meghatározására kiszámoltuk a domináns oldal Kéz Anatómiai Indexét (HAI). A funkció
mérésére csípéserő, valamint manuális izomerő mérést (MMT-8) végeztünk,
mindemellett betegeink önkitöltős felmérések segítségével is jelezték kézfunkciójuk és
életminőségük változását a Cochin kézfunkció skála, az egészségi állapotot felmérő
HAQ-DI és a 36-Item Short Form Survey kérdőívek kitöltésével.
Eredmények
Valamennyi mozgásszervet felmérő teszt eredménye rosszabb értéket mutatott az SSc-s
betegekben az egészséges személyekkel szemben (phosszabb betegségtartamú sclerodermás betegek izomerő és HAI mérései között nem volt
szignifikáns különbség. A DAS28 vizsgálat a megfigyelésünk során csak enyhe
gyulladásos kézízületi aktivitást mutatott. A legszorosabb összefüggést a mozgásszervi
paraméterekkel a 6 perces járásteszt, az életkor és a betegségtartam mutatta (pvizsgálat kezdetekor talált kevesebb ujjbegyfekély összefüggést mutatott az 5 év után
mért kisebb mértékű kézkárosodással (p=0,014).
Megbeszélés
A kézízületi károsodások már a betegség elején, korán kialakulnak, mely az ízületi
gyulladáson kívül összefüggésben van a kardiorespiratorikus állapottal, az életkorral és a
betegségtartammal. A kézízületi funkciókárosodás kialakulásában a gyulladás mellett
vascularis károsodás okozta krónikus hypoxia is valószínűsíthető.



